User:A esbech/sandbox



Stige Ø er en kunstigt skabt ø, der ligger mellem Odense Kanal og Odense Fjord. I dag er øen et rekreativt område indrettet til en række forskellige aktiviteter og formidling af naturen i og omkring Odense Fjord. Øen har tidligere været losseplads, affaldet ligger i dag under et tykt lag jord og bruges til udvinding af naturgas.

Historie
Stige Ø opstod i forbindelse med udgravningen af Odense Kanal fra 1796-1803 og blev gjort større i forbindelse med en udvidelse af kanalen i 1904. I slutningen af 1800-tallet og frem til 1950 var øen et yndet mål for søndagsture, hvor færgeruter forbandt Odense og Klintebjerg med stop ved Stige Ø.

Søpavillionen
I 1894 blev Stige Badeetablissement stiftet og byggede i 1897 Stige Badehotel også kendt som Søpavillionen. Herfra blev der drevet både badeanstalt og restaurant. I 1938 overtog tivoliejeren Bech Daucke Søpavillionen og han fik hurtigt en god aftale med bådfarten på Odense Kanal, som gjorde det let at komme til øen i forbindelse med hans cirkusforestillinger og andre arrangementer på øen. Blandt andet afholdtes der I juni 1938 et stort Sankthans arrangement med bål og fyrværkeri under overskriften "Stige Ø Brænder!".

Naturområde
I første halvdel af 1900-tallet var Stige Ø et populært udflugtsmål for odenseanere, og der var blandt andet bygget en lille træpavillon – også kaldet badehotel på øens sydspids. Frem til 1950, hvor pavillonen brændte, var der rutebådsfart fra havnen i Odense til området.

I 1967 blev området omdannet til losseplads, og frem til og med 1994 er der blevet deponeret omkring 10 millioner kubikmeter blandet affald.

Odense Kommune bevilgede i perioden 2008-2010 15 millioner kroner til udviklingen af området, og Stige Ø er nu omdannet til et stort aktivitets-, rekreations- og naturområde.

Eksterne kilder og henvisninger

 * Odense Kommune om Stige Ø